laion/Wikipedia-Exotic huggingface dataset:
In Concert Houston-Lyon

In Concert Houston-Lyon (აგრეთვე ცნობილი როგორც Cities In Concert: Houston/Lyon) — საკონცერტო ალბომი, რომელშიც შეტანილია ჟან-მიშელ ჟარის ჰიუსტონსა და ლიონში ჩაწერილი კონცერტების ჩანაწერები. გამოვიდა 1987 წელს. ალბომი გამოსცა ლეიბლმა Polydor. Oxygene V - 1:17 Ethnicolor - 9:31 Chants Magnetiques I/Magnetic Fields I - 4:10 Souvenir De Chine/Souvenir Of China - 3:13 Equinoxe V - 3:18 Rendez-Vous III (Harpe Laser)/Laser Harp - 3:29 Rendez Vous II - 10:38 Ron's Piece - 4:16 Rendez Vous IV - 3:54 In Concert Houston-Lyon საიტზე Discogs ↑ http://www.allmusic.com/album/cities-in-concert-houston-lyon-1986-mw0000867133
ლაშქართა შიგან არშეშვება

ლაშქართა შიგან არშეშვება, ლაშქართაგან გარდახდევა, გამაწბილებელი სასჯელის სახეობა — სამხედრო და რაინდული უფლებების ჩამორთმევა ფეოდალურ საქართველოში. იყენებდნენ დამატებით სასჯელად ეკლესიისაგან დაკრულვილ, შეჩვენებულ პირთა მიმართ. დაკავშირებული იყო სამხედრო-რაინდულ შეხედულებასთან, რომ ლაშქრობაში მონაწილეობა თავისუფალი პიროვნების უფლებაცაა და მოვალეობაც. ეს სასჯელი მეტად მძიმე იყო და დამნაშავეს ზნეობრივ სიკვდილს უქადიდა. ჯავახიშვილი ივ., ქართული სამართლის ისტორია, წგნ. 2, ნაკვ. 2, ტფ, 1929; ნადარეიშვილი გ., ქსე, ტ. 6, გვ. 148-149, თბ., 1983
ლაშქარი

ლაშქარი, ომის დროს სამოქალაქო მოსახლეობისაგან (უმთავრესად მოხალისეებისაგან) შექმნილი სამხედრო ფორმირება. ლაშქარი, როგორც უცხოელ დამპყრობთა წინააღმდეგ ბრძოლაში ხალხთა მასების ჩაბმის ფორმა, ცნობილია უძველესი დროიდან. ლაშქარს უწოდებენ აგრეთვე შუა საუკუნეების მილიციის ტიპის სამხედრო ფორმირებებს (რაინდთა, აზნაურთა და საქალაქო ლაშქარი). XVII საუკუნის დასაწყისში სახალხო ლაშქარმა კუზმა მინინისა და დიმიტრი პოჟარსკის მეთაურობით უდიდესი როლი ითამაშა პოლონელი და შვედი ინტერვენტების წინააღმდეგ ბრძოლაში. რევოლუციამდელ რუსეთში (1874-1917) სამხედრო ვალდებულთა კატეგორიას, რომელსაც იწვევდნენ ომის დროს, ეწოდებოდა სახელმწიფო ლაშქარი. ფეოდალურ საქართველოში ლაშქარი ეწოდებოდა როგორც ფეოდალურ ჯარს (ფეოდალებსა და მსახურებს), ისე ჯარის ფეოდალურ ზედაფენას. სახალხო ლაშქარი („ჯარი-ხალხი“) ფეოდალიზმის გამარჯვებასთან ერთად გაქრა. მისი გაწვევა ხდებოდა მხოლოდ უკიდურესი საჭიროების შემთხვევაში. ასეთ დროს იწვევდნენ ყველა სრულწლოვან მამაკაცს („ქუდზე კაცი“). გვიანდელ შუა საუკუნეებში ლაშქრის გაწვევა გახშირდა „ლეკიანობისა“ და ოსმალეთ-სპარსეთის შემოსევების გამო („მდევარი“, „ყარაული“ და ა.შ.). რუსეთთან შეერთების შემდეგ რუსეთ-ოსმალეთის და რუსეთ-ირანის ომებში მონაწილეობდნენ ქართული ლაშქრის (მოხალისეების) ანუ ქართული მილიციის მრავალრიცხოვანი შენაერთები, რომლებმაც მამაცური ბრძოლისთვის არაერთი ჯილდო დაიმსახურეს. შაიშმელაშვილი ი., ქსე, ტ. 6, გვ. 149, თბ., 1983
ლაშქარ-ნადირობა

ლაშქარ-ნადირობა — ძირითადი ვასალური მოვალეობა ფეოდალურ საქართველოში. საქართველოს სამეფოში ყველა ვასალი მოვალე იყო მონაწილეობა მიეღო ლაშქრობასა და ე. წ. „სანადიროდ გალაშქრებაში“ ანუ სამეფო ნადირობაში, რომელიც საომარი წვრთნისა და მანევრების როლს ასრულებდა. არაფეოდალთაგან ლაშქარ-ნადირობა ევალებოდა მსახურთა წოდებას. საქართველოს სამეფოს დაშლის შემდეგ (XV ს.) ქართლის, კახეთისა და იმერეთის მეფეებთან ერთად სიუზერენული უფლებები მოიპოვეს სამცხის, ოდიშისა და გურიის მთავრებმაც. საერთო-ქართული ლაშქარ-ნადირობა მოიშალა. XVII საუკუნის I ნახევრიდან გახშირდა გლეხთა მოლაშქრეობა, ხოლო 1774 წლიდან ქართლ-კახეთის სამეფოში ყველა გლეხი ვალდებული იყო მონაწილეობა მიეღო ლაშქრობაში. ამავე დროიდან გაუქმდა სამეფო ნადირობაც. ჩხატარაიშვილი ქ., ნარკვევები სამხედრო საქმის ისტორიიდან ფეოდალურ საქართველოში, თბ., 1979; ჩხარტიშვილი ქ., ქართული საბჭოთა ენციკლოპედია, ტ. 6, თბ., 1983. — გვ. 149.
უნგრეთის ეროვნული საფეხბურთო ნაკრები

უნგრეთის ეროვნული საფეხბურთო ნაკრები — ფიფა-სა და უეფა-ს წევრი საფეხბურთო ნაკრები. წარმოადგენს უნგრეთს საერთაშორისო დონეზე. 1964 და 1972 წლებში უნგრეთმა ევროპის საფეხბურთო ჩემპიონატის ნახევარფინალებში ითამაშა. ოფიციალური საიტი უნგრეთის ეროვნული საფეხბურთო ნაკრები Twitter-ზე
ლაშქარნივისი

ლაშქარნივისი — სამეურნეო დარგის მოხელე გვიანდელი ფეოდალური საქართველოს სამხედრო უწყებაში. თანამდებობა შემოიღო ერეკლე II-მ XVIII საუკუნის II ნახევარში. ლაშქარნივისს ევალებოდა დაქირავებული ჯარისკაცების, მათი უფროსებისა და მორიგე ლაშქრის მეთაურების აღრიცხვა, მათი მომარაგება და ჯამაგირის გაცემა. ლაშქარნივისის სახელო ადგილების მიხედვით იყო გათვალისწინებული. ძეგლებში მოხსენიებულია „ქალაქისა და სომხით-საბარათაშვილოს ლაშქარნივისობა“, „საქართველოში მყოფ თათართა ლაშქარნივისობა“ და სხვა. სულ ქართლ-კახეთის სამეფოში 6 ლაშქარნივისი იყო. მესხია შ., მასალები ქართლ-კახეთის სამეფოს სამოხელეო წყობის ისტორიისათვის, „მასალები საქართველოსა და კავკასიის ისტორიისათვის“, 1948, ნაკვ. 26; ქართული საბჭოთა ენციკლოპედია, ტ. 6, თბ., 1983. — გვ. 149.
პავლე ლაშქაროვი

პალვე სერგეის ძე ლაშქაროვი (ბიბილური) (გ. 1853) — რუსეთის არმიის გენერალ-მაიორი. 1812-1814 რუსეთის სამამულო ომის აქტიური მონაწილე. შევარდინოს გმირი. ლაშქაროვის პაპა, ქართველი აზნაური ლაზარე გრიგოლის ძე ბიბილური (რომელიც ვახტანგ VI ამალაში შედიოდა), პეტრე I-ის დროს დასახლდა მოსკოვში და ცოლად შეირთო რუსი მემამულის ქალიშვილი. ლაშქაროვმა განსაკუთრებით ისახელა თავი სოფ. შევარდინოსთან გამართულ ბრძოლაში (1812 წლის 24 აგვისტო), რომელიც წინ უძღოდა ბოროდინოს ბრძოლას. ანთელავა ი., ქართველები 1812 წლის სამამულო ომში, თბ., 1962; ქართული საბჭოთა ენციკლოპედია, ტ. 6, თბ., 1983. — გვ. 149.
ლაშქრულ-მგზავრული სიმღერები

ლაშქრულ-მგზავრული სიმღერები, ლაშქრობასა და მგზავრობასთან დაკავშირებული ფოლკლორული მუსიკის ორი სხვადასხვა სახეობა, რომელსაც აერთიანებს მუსიკალურ-გამომსახველობით საშუალებათა მთელი რიგი მხარეები: ტემპი, მკვეთრი რიტმი, კუპლეტური ფორმა, მარტივი და ხალისიანი განწყობილება, ომახიანი შესრულება. ქართულ მუსიკალურ ფოლკლორში ლაშქრულ-მგზავრული სიმღერები მრავალხმიანია; მათი პოეტური ტექსტი — ნებისმიერი; თუმცა განსაკუთრებით ცნობილია რამდენიმე ლექსი: „გზა სიარულში დალია, სიპი ქვა წყალთა დენამა...“, „წასვლა სჯობს წარმავალისა, არ დახანება ხანისა...“, „ომში წასვლა მას უხარის, ვისაც კარგი ცხენი ჰყავსო...“. XIX საუკუნის 70-იან წლებში ერთ-ერთ პოპულარულ „მგზავრულს“ მიუსადაგეს ილიას პატრიოტული ლექსი „ქართველო, ხელი ხმალს იკარ“ (პოემიდან „ქართლის დედა“), რამაც უფრო შეუწყო ხელი სიმღერის ფართოდ გავრცელებას. ეს სიმღერა ზაქარია ფალიაშვილმა დამუშავებული სახით გამოიყენა ოპერა „აბესალომ და ეთერის“ II მოქმედებაში. ჩხიკვაძე გ., ქსე, ტ. 6, გვ. 149, თბ., 1983
The Complete Oxygène

The Complete Oxygène — ფრანგი ელექტრონული მუსიკოს ჟან-მიშელ ჟარის 1997 წლის კრებული. მასში შეტანილია მუსიკოსის ორი ალბომი - Oxygène და Oxygène 7–13. გამოცემას ასევე თან ახლავს ბუკლეტი ანოტაციებით. მეორე დისკზე დამატებითი კომპოზიციის სახით წარმოდგენილია „Oxygen in Moscow“. მთავარი სტატია: Oxygène. Oxygène 1 - 7:40 Oxygène 2 - 8:08 Oxygène 3 - 2:54 Oxygène 4 - 4:14 Oxygène 5 - 10:23 Oxygène 6 - 6:20 მთავარი სტატია: Oxygène 7–13. Oxygène 7 - 11:41 Oxygène 8 - 3:54 Oxygène 9 - 6:13 Oxygène 10 - 4:16 Oxygène 11 - 4:58 Oxygène 12 - 5:40 Oxygène 13 - 4:35 Oxygen in Moscow - 5:31 ↑ http://www.allmusic.com/album/the-complete-Oxygène-mw0000751945
ლაცგა

ლაცგა — მთა საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ წაყლგამყოფ ქედზე, მდინარეების მესტიაჭალისა (ენგურის სისტემა) და ადირსუს (ბაქსანის მარჯვენა შენაკადი) სათავეებში. სიმაღლე ზღვის დონიდან 4019 მ. დაჰყურებს ლეხზირის მყინვარის სათავეს. აგებულია პალეოზოური გრანიტებით. დაფარულია მყინვარებით. პირველი საბჭოთა ასვლა განხორციელდა 1933 წელს (ა. ჯაფარიძე, დ. ფურცელაძე, ი. მარი). მარუაშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 149.
ლახამი (მრავალმნიშვნელოვანი)

საკუთარი სახელი ლახამი შეიძლება აღნიშნავდეს: ლახამი — მდინარე მესტიის მუნიციპალიტეტში; ლახამი — სოფელი მესტიის მუნიციპალიტეტში.
ლახამი

ლახამი — მდინარე მესტიის მუნიციპალიტეტში, ნენსკრის მარჯვენა შენაკადი. სათავე აქვს კოდორის ქედის აღმოსავლეთ კალთაზე, ზღვის დონიდან 2598 მ სიმაღლეზე. სიგრძე 16 კმ, აუზის ფართობი 60 კმ². საზრდოობს წვიმის, თოვლის, მყინვარული და მიწისქვეშა წყლით. წყალდიდობა იცის გაზაფხულზე, წყალმცირობა - ზამთარში, წყალმოვარდნები - ზაფხულ-შემოდგომაზე. საშუალო წლიური ხარჯი 3,10 მ³/წმ. აფხაზავა ი., ქართული საბჭოთა ენციკლოპედია, ტ. 6, თბ., 1983. — გვ. 150.
ლახვრა (მრავალმნიშვნელოვანი)

ლახვრა შეიძლება აღნიშნავდეს: ლახვრა — მთა სვანეთში, მესტიის მუნიციპალიტეტში; ლახვრა — მყინვარი სვანეთში, მესტიის მუნიციპალიტეტში.
ლახვრა

ლახვრა — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი წყალგამყოფი ქედის სამხრეთ განშტოების — ცალგმილის ქედზე. სიმაღლე ზღვის დონიდან 3720 მ. კალთებზე 3 მყინვარია. პირველი საბჭოთა ასვლა განხორციელდა 1936 წელს. მარუაშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 150.
ლახვრის მყინვარი

ლახვრის მყინვარი, ლაკრის მყინვარი — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი წყალგამყოფი ქედის სამხრეთ განშტოების — ცალგმილის ქედზე, მდინარე ენგურის აუზში. მყინვარის სიგრძე 3 კმ-ს შეადგენს, ხოლო ფართობი — 3 კმ²-ს. 1 კმ² დაფარულია მორენული მასალით. მყინვარის ენა ეშვება 2450 მ-ზე, ფირნის ხაზი გადის 3100 მ სიმაღლეზე. მისასვლელი გზა დოლრის ხეობიდან. ინაშვილი შ., ქართული საბჭოთა ენციკლოპედია, ტ. 6, თბ., 1983. — გვ. 150.
ლახტი

ლახტი შეიძლება აღნიშნავდეს: ლახტი - მედიცინაში სისხლდენის შესაჩერებელი რეზინის ელასტიკური მილი ლახტი - იგივე წრეში-ლახტი, ქართული სპორტული თამაში ლახტი - საბრძოლო იარაღი ლახტი - ქართული ილუსტრირებული ჟურნალი
ბრალს ვდებ!

„ბრალს ვდებ!“ (ფრანგ. J’accuse) — ფრანგი მწერლის ემილ ზოლას სტატია, რომელიც გამოქვეყნდა ყოველდღიურ გაზეთში „ორორ“ („L’Aurore“) 1898 წლის 13 იანვარს. სტატია ღია წერილის ფორმით დაიწერა, მიმართული იყო საფრანგეთის პრეზიდენტი ფელიქს ფორისადმი და საფრანგეთის მთავრობას ანტისემიტიზმსა და ალფრედ დრეიფუსის საპყრობილეში უკანონოდ ჩასმაში ადანაშაულებდა. ზოლა მიუთითებდა სამხედრო სასამართლოს მიკერძოებულობაზე და სერიოზულ მხილებათა არარსებობაზე. წერილი გაზეთის პირველ გვერდზე დაიბეჭდა და აჟიოტაჟი გამოიწვია, როგორც საფრანგეთში, ასევე მის ფარგლებს გარეთ. ზოლას ცილისწამება დაბრალდა და იმავე წლის 23 თებერვალს გაასამართლეს. ციხისგან თავის დასაღწევად მწერალი ინგლისში გაიხიზნა. მას საფრანგეთში დაბრუნების საშუალება 1899 წელს დრეიფუსის საქმის ორი მთავარი ფიგურის თვითმკვლელობისა და გაქცევის შემდეგ მიეცა. (ფრანგული) სტატიის ტექსტი დაარქივებული 2011-08-14 საიტზე Wayback Machine. .
ლახტი (ჟურნალი)

„ლახტი“ — ქართული ყოველკვირეული ლიტერატურული ილუსტრირებული ჟურნალი, გამოვიდა 1914 წელს თბილისში № 1, — № 20. რედაქტორი-გამომცემელი — დ. მელაშვილი. ჟურნალში დაბეჭდილია ლექსები, მინიატურები და თარგმანები (მათ შორის ალექსანდრე პუშკინისა და მიხეილ ლერმონტოვის ნაწარმოებების). ქართველი მოღვაწეების პორტრეტები, ნახატები და კარირატურები შესრულებულია ოსკარ შმერლინგის, შალვა ქიქოძის, ს. შანშიაშვილისა და ი. ქავთარაძის მიერ. ლორთქიფანიძე ი., ქართული საბჭოთა ენციკლოპედია, ტ. 6, თბ., 1983. — გვ. 150.
ლაჯანურა

ლაჯანურა — მდინარე საქართველოში, ცაგერის მუნიციპალიტეტში, რიონის მარჯვენა შენაკადი. სათავე აქვს ლეჩხუმის ქედის სამხრეთ კალთაზე, ზღვის დონიდან 2710 მ სიმაღლეზე. სიგრძე 32 კმ, აუზის ფართობი 296 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულ-ზაფხულზე, წყალმცირობა — ზამთარში, წყალმოვარდნები — შემოდგომაზე. საშუალო წლიური ხარჯი 10,5 მ³/წმ. მკაცრ ზამთარში ახასიათებს ყინულნაპირისი და თოში. მდინარეზე აგებულია ლაჯანურის წყალსაცავი. ვიკისაწყობში არის გვერდი თემაზე: ლაჯანურა აფხაზავა ი., ქართული საბჭოთა ენციკლოპედია, ტ. 6, თბ., 1983. — გვ. 151.
ლაჯანურის წყალსაცავი

ლაჯანურის წყალსაცავი — საინჟინრო-ჰიდროტექნიკური ნაგებობა ცაგერის მუნიციპალიტეტში. შექმნილია მაღალი თაღოვანი კაშხალით მდინარე ლაჯანურას ქვემო დინების ვიწრო ხეობაში, სოფელ სურმუშთან. ოვალური ფორმისაა. სიგრძე 3,2 კმ, უდიდესი სიგანე 1 კმ, საშუალო სიგანე 0,5 კმ. უდიდესი სიღრმე 70 მ, საშუალო სიღრმე 30 მ, ფართობი 1,6 კმ², წყლის მოცულობა 50 მლნ. მ³. ლაჯანურის წყალსაცავს ასაზრდოებს მდინარეები: ლაჯანურა, ხელეშურისღელე, ლიამღვრიე, უსახელოღელე, აგრეთვე მდინარე ცხენისწყლიდან არხით და გვირაბით გამოყვანილი წყალი. წყალსაცავი დღეღამური რეგულირებისაა. წყლით უზრუნველყოფს მიწისქვეშა ლაჯანურჰესს. ლაჯანურის წყალსაცავის ქვაბულის ქვედა ნაწილი აგებულია ცარცული სქელშრეებრივი კირქვებით, ზედა — ქვიშაქვებით, მერგელოვანი თიხაფიქლებითა და კონგლომერატებით. კალთები მეწყრებიანი აქვს. ნაპირების ტალღისმიერი გადამუშავება უმნიშვნელოა. წყალსაცავის მოლამვა ძირითადად ხდება შენაკადების მიერ შემოტანილი მყარი ჩამონადენის ხარჯზე. კაშხალთან ფსკერული ნატანის დალექვის სისქე 40 მ-ს აღემატება. საქართველოს წყალსაცავები აფხაზავა ი., ქართული საბჭოთა ენციკლოპედია, ტ. 6, თბ., 1983. — გვ. 151.
ლაჯანურის ჰიდროელექტროსადგური

ლაჯანურის ჰიდროელექტროსადგური, ბ. ჭიჭინაძის სახელობისა — საქართველოს ერთ-ერთი დიდი ჰიდროელექტროსადგური, პირველი უნიკალური მაღალთაღოვანი კაშხალით (კაშხალის სიმაღლე 69 მ). აშენებულია ცაგერის მუნიციპალიტეტში მდინარე რიონის აუზში გადმოგდებული მდინარე ცხენისწყლის ჩანადენზე. მშენებლობა დაიწყო 1953 წელს და დამთავრდა 1960 წელს. სადგურის სიმძლავრეა 112,5 ათასი კვტ, წლიურად გამოიმუშავებს 505 მლნ. კვტ·სთ ელექტროენერგიას. ლაჯანურის ჰიდროელექტროსადგურის კაშხალის მშენებლობის წარმატებით დამთავრებამ დასაბამი მისცა ყოფილ სსრკ-ში პროგრესული ტიპის კაშხალების მშენებლობას. ქართული საბჭოთა ენციკლოპედია, ტ. 6, თბ., 1983. — გვ. 151.
ლაჰილი (მრავალმნიშვნელოვანი)

ლაჰილი შეიძლება აღნიშნავდეს: ლაჰილი — მწვერვალი სვანეთის ქედზე; ლაჰილი — მყინვარი სვანეთის ქედზე; ლაჰილი — უღელტეხილი სვანეთის ქედზე; ლაჰილი — სოფელი მესტიის მუნიციპალიტეტში.
ლაჰილი

ლაჰილი, ლაჰლა, ლაილა — მწვერვალი საქართველოში, სამეგრელო-ზემო სვანეთის მხარის მესტიისა და რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტების ადმინისტრაციულ საზღვარზე. მდებარეობს სვანეთის ქედზე, მდინარე ენგურის მარცხენა შენაკადის — ლაილჭალის სათავეებში. წარმოადგენს სვანეთის ქედის უმაღლეს წერტილს. სიმაღლე ზღვის დონიდან 4008 მ. აგებულია ზედაპალეოზოურ-ტრიასული კვარციტებით, მეტამორფული ფიქლებითა და ქვიშაქვებით. დაფარულია თოვლ-ყინულით. მწვერვალის ჩრდილოეთ კალთაზე ხეობის ტიპის მყინვარებია. ლაჰილის კალთებიდან ჩამონადენი მყინვარული ნაკადებით საზრდოობს ლაჰილის მყინვარი. პირველად მწვერვალი დაიპყრო ჯონ კოკინმა 1887 წელს. ↑ დავით უკლება, ქართული საბჭოთა ენციკლოპედია, ტ. 6, თბ., 1983. — გვ. 151. ↑ ხაზარაძე რ., ქართული საბჭოთა ენციკლოპედია, ტ. 6, თბ., 1983. — გვ. 151. ↑ Восхождение на Лайлу, 4008 м, треккинг и экскурсии в Сванетии
კონცეპტუალური ალბომი

მუსიკაში, ტერმინი კონცეპტუალური ალბომი აღნიშნავს ალბომს, რომელიც აგებულია ერთ სიუჟეტზე, კომპოზიციურად, თხრობითი თუ ლირიკული სახით. ხშირად კონცეპტუალური ალბომი აგებულია ერთიანი სიუჟეტის მქონე სიმღერების ციკლზე. ეს კონტრასტში შედის ტრადიციულ ალბომებთან, რომლებშიც შეტანილია ერთმანეთთან ნაკლებად დაკავშირებული სიმღერები. კონცეპტუალური ალბომი მუსიკალური ალბომის ჩაწერის პოპულარული ფორმაა და დღემდე გამოიყენება მსოფლიოში, თუმცა, ყველაზე დიდი რაოდენობით კონცეპტუალური ალბომები ჩაიწერა 1970-იან წლებში. Cullen, Jim (2001). Restless in the Promised Land. Rowman & Littlefield. ISBN 978-1-58051-093-6.  Friedwald, Will (1995) Sinatra! the Song is You: A Singer's Art. Simon and Schuster.  Jones, Carys Wyn (2008). The Rock Canon. Ashgate. ISBN 978-0-7546-6244-0.  Lambert, Philip (2007). Inside the Music of Brian Wilson: The Songs, Sounds, and Influences of the Beach Boys' Founding Genius. Bloomsbury Publishing. ISBN 978-1-4411-0748-0.
რაელი (პერსონაჟი)

რაელი არის პერსონაჟი ჯენესისის 1974 წლის კონცეპტუალური ალბომიდან The Lamb Lies Down on Broadway. იგი წარმოდგენილია პუერტო რიკოელი გრაფიტის ხატვის მოყვარული პანკ იდეოლოგიის მატარებელი დაახლოებითი 20 წლის ახალგაზრდა ადამიანის სახით. მისი ისტორია იწყება ტაიმს სკვერზე, ნიუ-იორკში. ალბომის მსვლელობისას, რაელი მოგზაურობს პარალელურ სამყაროში, ხვდება სიკვდილს, უყვარდება ქალები, ეზიარება სხვადასხვა სექსუალურ ვნებას, გადის კასტრაციის რთულ პროცესს, ბოლოს კი გმირობას ჩაიდენს.
შოტლანდიის ეროვნული საფეხბურთო ნაკრები

შოტლანდიის ეროვნული საფეხბურთო ნაკრები — ფიფა-სა და უეფა-ს წევრი საფეხბურთო ნაკრები. წარმოადგენს შოტლანდიას საერთაშორისო დონეზე. ოფიციალური საიტი შოტლანდიის ეროვნული საფეხბურთო ნაკრები Twitter-ზე
ლაჰილის მყინვარი

ლაჰილის მყინვარი — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის ქედის ჩრდილოეთ კალთაზე, მდინარე ენგურის აუზში. სიგრძე 5,5 კმ, ფართობი 5,24 კმ². მყინვარის ენა ეშვება ზღვის დონიდან 2220 მ-ზე. ლაჰილის მყინვარი შედგება 2 ტოტისაგან, მარჯვენა ტოტი დიდია, მარცხენა — პატარა და ყინულვარდნილს წარმოადგენს. საზრდოობს მწვერვალ ლაჰილის კალთებიდან ჩამონადენი მყინვარული ნაკადებით. ასაზრდოებს მდინარე ენგურის მარცხენა შენაკადს — ხუმფრერს. ხაზარაძე რ., ქართული საბჭოთა ენციკლოპედია, ტ. 6, თბ., 1983. — გვ. 151.
ლაჰილის უღელტეხილი

ლაჰილის უღელტეხილი — უღელტეხილი საქართველოში, სამეგრელო-ზემო სვანეთის მხარის მესტიისა და რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტების ადმინისტრაციულ საზღვარზე. მდებარეობს სვანეთის ქედის ცენტრალურ ნაწილში, მდინარე ლაილჭალის სათავეებში. სიმაღლე ზღვის დონიდან 4000 მ. აგებულია ზედაპალეოზოურ-ტრიასული კვარციტებით, ფიქლებით და მარმარილოს ლინზებით. ახასიათებს გლაციალურ-ნივალური ლანდშაფტი. ლაჰილის უღელტეხილი საცალფეხო ბილიკით აკავშირებს მდინარეების ცხენისწყლისა (ლენტეხის მუნიციპალიტეტი) და ენგურის (მესტიის მუნიციპალიტეტი) ხეობებს. უკლება დ., ქართული საბჭოთა ენციკლოპედია, ტ. 6, თბ., 1983. — გვ. 151.
ლბინები

ლბინები — ჰერული მოდგმის ტომი. ანტიკური, ქართული და სომხური საისტორიო წყაროების მიხედვით, ლბინები ცხოვრობდნენ მდინარე ალაზნის ზემო წელის მიდამოებში. დაახლოებით ძვ. წ. III ს. – ახ. წ. IV საუკუნეში ლბინების ტომი კულტურულ-ეთნიკურად და პოლიტიკურად შეერწყა აღმოსავლურ ქართულ ტომებს — ქართებს და კახებს. პაპუაშვილი თ., ქართული საბჭოთა ენციკლოპედია, ტ. 6, თბ., 1983. — გვ. 151. პაპუაშვილი თ., ჰერეთის ისტორიის საკითხები, თბ., 1970; ჯავახიშვილი ივ., ქართველი ერის ისტორიის შესავალი, წგნ. 1 - საქართველოს, კავკასიისა და მახლობელი აღმოსავლეთის ისტორიულ-ეთნოლოგიური პრობლემები, თბ., 1950; Еремян С. Т., Торговые пути Закавказья в эпоху Сасанидов. По Tabula Pentingeriana, «Вестник древмеч истории», 1939, № 1;
ვალდას ადამკუსი

ვალდას ადამკუსი (ლიეტ. Valdas Adamkus; დ. 3 ნოემბერი, 1926, კაუნასი, ლიეტუვა) — ლიეტუვის პრეზიდენტი 1998-2003 და 2004-2009 წლებში. www.president.lt/en დაარქივებული 2009-03-21 საიტზე Wayback Machine. www.president.lt/ru დაარქივებული 2009-03-21 საიტზე Wayback Machine. www.youtube.com/spaudostarnyba
დანაშაულებრივი კავშირები (საუნდტრეკი)

Gang Related — ალბომი, რომელზეც წარმოდგენილია სიმღერები ფილმიდან „დანაშაულებრივი კავშირები“. დისკი გამოვიდა 1997 წლის 7 ოქტომბერს. მასზე შეტანილია სხვადასხვა შემსრულებლების, უპირველეს ყოვლისა კი - ტუპაკ შაკურის სიმღერები. გამოსვლიდან პირველი კვირის განმავლობაში ალბომი გაიყიდა 400.989 ასლის ოდენობით და შეფასებული იქნა ორმაგი პლატინის სტატუსით. Way Too Major - დეზ დილინჯერი, ტრეი დი Life's So Hard - ტუპაკი Greed - აის კიუბი Get Yo Bang On - მეკ 10 These Days - ნეიტ დოგი, დეზ დილინჯერი Mash For Our Dreams - სტორმი, დეზ დილინჯერი, იანგ ნოუბლი Free'em All - ჯეი ფლექსი, ტენკამენინი Staring Through My Rear View - ტუპაკი, აუთლოუზი Devotion - Paradise I Can't Fix It - ჯეკერსი Questions - Tech N9ne Hollywood Bank Robbery - ბიგ სი სტაილი, ლილ ფლოსი და დეზი, სნუპ დოგი, Kurupt Made Niggaz - ტუპაკი, Outlawz Loc'd Out Hood - Kurupt Gang Related - WC, სი ჯეი მეკი, დეზ დილინჯერი, ტრეი დი Keep Your Eyes Open - O.F.T.B. Lady - 6 Feet, სტორმი Take A Nigga Like Me - Young Soldierz What Have You Done? - B.G.O.T.I. What's Ya Fantasy - Outlawz, დეზ დილინჯერი A Change To Come - ჯეი ფლექსი, ტენკამენინი, ბაჰამიდია, Kool & the Gang, კონ-ფუნ-შუნი Freak Somethin' - როლენდი Feelin A Good Thang - 2DV Lost Souls - Outlawz, ტუპაკ შაკური Gang Related საიტზე Discogs Gang Related დაარქივებული 2011-06-29 საიტზე Wayback Machine. საიტზე Tower Records ↑ Allmusic review
Thug Life, Volume I

Thug Life, Volume I — დროებითი პროექტ Thug Life-ის სადებიუტო და ერთადერთი ალბომი. გამოვიდა 1994 წლის 26 სექტემბერს. ჯგუფში შედიოდნენ Big Syke, Macadoshis, მოპრიმი, The Rated R და ტუპაკ შაკური. აშშ-ში 2011 წლისთვის გაიყიდა ალბომის 478.419 ასლი. Bury Me a G For the Love of You - The Isley Brothers Don't Get It Twisted Symphonette - დევიდ ფეტჰედ ნიუმენი და როი აიერსი The Back Down - რიჩარდ პრაიორი Shit Don't Stop Aqua Boogie (A Psychoalphadiscobetabioaquadoloop) - Parliament Pour Out a Little Liquor Impeach the President - The Honey Drippers Cry Together - The O'Jays Welcome to the Ghetto - Spice 1 Eastside Rendezvous - Kid Frost Stay True Just Want to Be With You - კერტის მეიფილდი How Long Will They Mourn Me? Don't Stop (Ever Loving Me) - One Way Str8 Ballin' What's a Telephone Bill? - Bootsy's Rubber Band ინფორმაცია საიტზე Discogs ↑ Allmusic-ის მიმოხილვა ↑ Entertainment Weekly-ის მიმოხილვა. დაარქივებულია ორიგინალიდან — 2009-04-25. ციტირების თარიღი: 2015-01-19. ↑ Q, February 1995 ↑ Select, January 1995 ↑ Sputnikmusic-ის მიმოხილვა ↑ „Tupac Month: 2Pac’s Discography“. ციტირების თარიღი: 27 მაისი, 2013. შეამოწმეთ თარიღის პარამეტრი |accessdate=-ში (დახმარება) ↑ Bury Me a G by Thug Life feat. Natasha Walker. ციტირების თარიღი: November 26, 2016. ↑ Don't Get It Twisted by Thug Life. ციტირების თარიღი: November 26, 2016. ↑ Shit Don't Stop by Thug Life feat. Y?N-Vee. ციტირების თარიღი: November 26, 2016. ↑ Pour Out a Little Liquor by Thug Life. ციტირების თარიღი: November 26, 2016. ↑ Stay True by Thug Life. ციტირების თარიღი: 26 November 2016. ↑ How Long Will They Mourn Me? by Thug Life feat. Nate Dogg. ციტირების თარიღი: November 26, 2016. ↑ Str8 Ballin' by Thug Life. ციტირების თარიღი: 26 November 2016.
პუდრი

პუდრი (ფრანგ. poudre — სიტყვასიტყვით — მტვერი) — ძალიან წმინდა და რბილი, ჩვეულებრივ, სურნელოვანი ფხვნილი; იყენებენ ჰიგიენური და კოსმეტიკური მიზნებისათვის. ↑ პუდრი — უცხო სიტყვათა ლექსიკონი
Until the End of Time

Until the End of Time — ამერიკელი რეპერ ტუპაკ შაკურის მეშვიდე სტუდიური ალბომი, რომელიც გამოიცა მისი მკვლელობის შემდეგ, 2001 წელს. ალბომში შეტანილია რეპერის სიცოცხლეში ჩაწერილი სტუდიური ჩანაწერების გადამუშავებული ვერსიები. Ballad of a Dead Soulja Little Child Running Wild - კერტის მეიფილდი Letter 2 My Unborn Liberian Girl - მაიკლ ჯექსონი Until the End of Time Broken Wings - Mr. Mister Fuck Friendz Ether - Nas Niggaz Nature What's Luv? - Fat Joe ↑ Metacritic - მიმოხილვა ↑ Allmusic - მიმოხილვა ↑ - The A.V. Club მიმოხილვა ↑ Entertainment Weekly - მიმოხილვა. დაარქივებულია ორიგინალიდან — 2014-03-22. ციტირების თარიღი: 2015-01-19. ↑ HipHopDX - მიმოხილვა. დაარქივებულია ორიგინალიდან — 2014-03-25. ციტირების თარიღი: 2015-01-19. ↑ NME - მიმოხილვა ↑ - მიმოხილვა ↑ Rolling Stone - მიმოხილვა. დაარქივებულია ორიგინალიდან — 2014-04-11. ციტირების თარიღი: 2015-01-19. ↑ ბმული. დაარქივებულია ორიგინალიდან — 2001-04-05. ციტირების თარიღი: 2015-01-19. ↑ samples used in 2PAC songs all 80's songs. Remixboard.com. დაარქივებულია ორიგინალიდან — 2010-01-09. ციტირების თარიღი: 2011-09-19. ↑ Canadian album certifications – 2 Pac – Until the End of Time. Music Canada. ↑ British album certifications – 2 Pac – Until the End of Time. ბრიტანეთის ფონოგრამების მწარმოებლების ასოციაცია. შეიყვანეთ Until the End of Time ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – 2 Pac – Until the End of Time. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Still I Rise

Still I Rise — ტუპაკ შაკურისა და ჯგუფის Outlawz ალბომი, რომელიც გამოიცა მისი მკვლელობის შემდეგ, 1999 წელს. ალბომში შეტანილია ტუპაკის იშვიათი მასალა, რომელიც ჩაიწერა აუთლოუზთან ერთად. ალბომში შეტანილია ცნობილი სიმღერება Baby Don't Cry (Keep Ya Head up II), რომელიც ქალებს ეძღვნება და ახლოს არის სიმღერებთან Brenda's Got a Baby და Keep Ya Head Up. As the World Turns Sounds Like a Love Song - ბობი გლენი Still I rise Tenderness - უოლტერ ბისლი Teardrops and Closed Caskets Love Ballad - L.T.D. U Can Be Touched Piano in the Dark - ბრენდა რასელი High Speed Genius of Love - Tom Tom Club ↑ Bush, ჯონ. (1999-12-14) Still I Rise - 2Pac, Outlawz : სიმღერები, მიმოხილვები, ავტორობა, ჯილდოები. Allmusic. ციტირების თარიღი: 2012-06-04. ↑ Juon, Steve "Flash". (იანვარი 2000) 2Pac + Outlawz :: Still I Rise :: Interscope. RapReviews. ციტირების თარიღი: 2012-06-04. ↑ Tupac Shakur: Album Guide. Rolling Stone. ციტირების თარიღი: 2012-10-12. ↑ Outlawz / Tupac - Still I Rise CD Album. CD Universe. ციტირების თარიღი: 2012-10-12. ↑ 2Pac's Charisma Survives in Unreleased Recordings - Los Angeles Times. Los Angeles Times (2010-01-11). ციტირების თარიღი: 2012-06-04. ↑ Canadian album certifications – 2 Pac – Still I Rise. Music Canada. ↑ British album certifications – 2 Pac – The Don Killuminati: The 7 Day. ბრიტანეთის ფონოგრამების მწარმოებლების ასოციაცია. შეიყვანეთ The Don Killuminati: The 7 Day ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – 2 Pac – The Don Killuminati: The 7 Day Theory. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH